3 นวัตกรรมเจียไต๋ ต้อนรับนิวนอร์มอล
นายเทพวิทย์ เตียวสุรัตน์กุล ประธานคณะผู้ปฏิบัติการ บริษัท เจียไต๋ จำกัด เผยว่า ด้วยปัจจุบันผู้บริโภคให้ความใส่ใจเรื่องความปลอดภัยและสิ่งแวดล้อมเป็นสิ่งสำคัญ การยกระดับคุณภาพชีวิตของผู้คนจึงเป็นหนึ่งในพันธกิจของบริษัท ที่ให้ความสำคัญกับการคิดค้นเสาะหาเทคโนโลยี นวัตกรรม ไม่ใช่แค่แก้ปัญหาให้กับภาคเกษตรเท่านั้น บริษัทยังได้ต่อยอดธุรกิจใหม่สำหรับคนเมืองด้วยการนำเสนอ 3 นวัตกรรมผลิตภัณฑ์ เพื่อตอบสนองการใช้ชีวิตในยุคนิวนอร์มอลนวัตกรรมแรก ผลิตภัณฑ์ล้างผักและผลไม้ เจียไต๋ ฟิซซี่ พาวเดอร์ ใช้ล้างสารพิษกลุ่มยาฆ่าแมลงที่ตกค้างในผักและผลไม้ได้อย่างมีประสิทธิภาพ เป็นนวัตกรรมเพื่อให้การรับประทานผักผลไม้เป็นเรื่องที่ปลอดภัย ไร้สารเคมี ที่การันตีด้วยรางวัลด้านนวัตกรรมระดับสากล อาทิ รางวัลชนะเลิศ เหรียญเงิน International Invention Innovation Competition in Canada-iCAN 2019เพียงแค่ผสมในน้ำสะอาด จะทำลายโมเลกุลของสารเคมีจำพวกยาฆ่าแมลงตกค้างในผักผลไม้ให้สลายตัวอยู่ในรูปของสารไม่มีพิษ จึงปลอดภัยต่อผู้บริโภค และเป็นมิตรต่อสิ่งแวดล้อมนวัตกรรมถัดมา สเปรย์ไอโซลเทค สูตรปราศจากแอลกอฮอล์ ที่ผ่านการคิดค้นและพัฒนาร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) เพื่อยับยั้งการเจริญเติบโตของเชื้อโรค สามารถฆ่าเชื้อได้ทั้งไวรัสโคโรนา เชื้อไวรัสอื่นๆ เชื้อแบคทีเรีย และเชื้อราด้วยเทคโนโลยีฟิล์มเคลือบผิวสัมผัส จึงทำหน้าที่เสมือนเกราะป้องกัน เชื้อโรคได้ยาวนาน สามารถใช้พ่นโดยตรงกับผิวมือ แขน อวัยวะภายนอก พ่นด้านนอกและในของหน้ากากอนามัย รวมถึงพื้นผิวสัมผัสอื่นๆ ทั้งเฟซชิลด์ โทรศัพท์มือถือ เสื้อผ้า เฟอร์นิเจอร์ ลูกบิดประตู ราวจับ สุขภัณฑ์ ได้อย่างปลอดภัยนวัตกรรมที่ 3 สเปรย์เย็นไอซ์เอสท์ เป็นสเปรย์ฉีดพ่นเพื่อความเย็นสบาย เย็นยาวนาน แม้ต้องอยู่ท่ามกลางอากาศร้อนระอุของไทย ด้วยเทคโนโลยี Menthol-Encapsulation ที่เก็บกักและค่อยๆปล่อยความเย็นสดชื่นอย่างต่อเนื่องยาวนาน สัมผัสความเย็นได้ทันทีที่ฉีดพ่น โดยไม่ทิ้งคราบไว้บนเสื้อผ้า ปลอดภัย เหมาะสำหรับผู้ที่ต้องการคลายร้อน ทำนา ทำสวน หรือต้องอยู่กลางแจ้งเป็นเวลานาน.
เจียไต๋ เผยว่า ด้วยปัจจุบันผู้บริโภคให้ความใส่ใจเรื่องความปลอดภัยและสิ่งแวดล้อมเป็นสิ่งสำคัญ การยกระดับคุณภาพชีวิตของผู้คนจึงเป็นหนึ่งในพันธกิจของบริษัท ที่ให้ความสำคัญ
เจียไต๋,เทพวิทย์ เตียวสุรัตน์กุล,สิ่งแวดล้อม,เทคโนโลยี,นวัตกรรม,ภาคเกษตร,โควิด-19